als_Latn dik_Latn sag_Latn
Postuar: 03/06/2017 - 19:16
Një foshnje ka vdekur ende pa parë me sy dritën jashtë barkut të nënës. Ngjarja e rëndë është shënuar pak ditë më parë, por vetëm dje në Policinë e Vlorës ka bërë kallëzim babai ndaj mjekëve, të cilët sipas tij, nuk kanë dhënë përgjigje bindëse për ngjarjen e rëndë.
“Panorama” mëson se ka qenë shtetasi F.H, 36 vjeç, i cili ka bërë kallëzim se më datë 27.05.2017, bashkëshortja e tij, gruaja me inicialet P.H, 31 vjeçe, ka kryer vizitë në Maternitetin e Vlorës. Por në vend që të mësonte ndonjë lajm të mirë, aty ka mësuar se foshnja e saj ka qenë i vdekur në bark.
Referuar dëshmisë së bashkëshortit të saj në Polici, ai ka deklaruar se mjekët nuk kanë dhënë përgjigje bindëse për vdekjen e foshnjës, pohon “Panorama”. Sipas bluve, u referuan materialet në Prokurorinë e Rrethit Gjyqësor Vlorë, për vlerësim dhe po punohet për dokumentimin e plotë të ngjarjes. Neni 96 i Kodit Penal.
/portali DurresLajm/
hrv_Latn als_Latn als_Latn als_Latn uzn_Latn